CELEX: 22007D0097
Language: sl
Date: 2007-09-28 00:00:00
Title: Sklep Skupnega odbora EGP št. 97/2007 z dne 28. septembra 2007 o spremembi Priloge I (Veterinarske in fitosanitarne zadeve), Priloge II (Tehnični predpisi, standardi, preskušanje in certificiranje) in Protokola 47 (Odprava tehničnih ovir v trgovini z vinom) k Sporazumu EGP

21.2.2008   
            
            
               SL
            
            
               Uradni list Evropske unije
            
            
               L 47/3
            
         
      SKLEP SKUPNEGA ODBORA EGP
   
   št. 97/2007
   z dne 28. septembra 2007
   o spremembi Priloge I (Veterinarske in fitosanitarne zadeve), Priloge II (Tehnični predpisi, standardi, preskušanje in certificiranje) in Protokola 47 (Odprava tehničnih ovir v trgovini z vinom) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga I k Sporazumu je bila spremenjena s Sklepom Skupnega odbora EGP št. 75/2007 z dne 6. julija 2007 (1).
            
         
               (2)
            
            
               Priloga II k Sporazumu je bila spremenjena s Sklepom Skupnega odbora EGP št. 79/2007 z dne 6. julija 2007 (2).
            
         
               (3)
            
            
               Protokol 47 k Sporazumu je bil spremenjen s Sklepom Skupnega odbora EGP št. 161/2006 z dne 8. decembra 2006 (3).
            
         
               (4)
            
            
               Kneževina Lihtenštajn in Švicarska konfederacija tvorita carinsko unijo v skladu z njuno carinsko pogodbo z dne 29. marca 1923.
            
         
               (5)
            
            
               Priloga 11 o zdravju živali in zootehničnih ukrepih, ki veljajo za trgovino z živimi živalmi in živalskimi proizvodi, k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi (4), v nadaljnjem besedilu „Sporazum o kmetijstvu“, se uporablja za Lihtenštajn. Skladno s tem Sklep Skupnega odbora EGP št. 1/2003 (5) izvzema Lihtenštajn iz uporabe poglavja I Priloge I k Sporazumu.
            
         
               (6)
            
            
               Sporazum med Evropsko gospodarsko skupnostjo in Švicarsko konfederacijo z dne 22. julija 1972 (6), kakor je bil spremenjen, je bil razširjen na Lihtenštajn z Dodatnim sporazumom z dne 22. julija 1972 (7). Skladno s tem Sklep Skupnega odbora EGP št. 177/2004 (8) izvzema Lihtenštajn iz uporabe Protokola 3 in delov Protokola 4 k Sporazumu.
            
         
               (7)
            
            
               Evropska skupnost, Švicarska konfederacija in Lihtenštajn so se dogovorile o razširitvi uporabe Sporazuma o kmetijstvu na Lihtenštajn z dodatnim sporazumom, v nadaljnjem besedilu „Dodatni sporazum“, ki začne veljati hkrati s tem sklepom.
            
         
               (8)
            
            
               Zato ter zaradi zagotavljanja dosledne uporabe enotnih pravil za celotno prehranjevalno verigo, je Lihtenštajn primerno izvzeti iz uporabe ustreznih delov Sporazuma, tj. Priloge I, poglavij XII in XXVII Priloge II ter Protokola 47, dokler se za Lihtenštajn uporablja Sporazum o kmetijstvu –
            
         SKLENIL:
   Člen 1
   Sporazum se spremeni, kot je določeno v Prilogi k temu sklepu.
   Člen 2
   Ta sklep začne veljati isti dan kot Dodatni sporazum, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (9).
   Člen 3
   Lihtenštajn in Evropska skupnost obvestita Skupni odbor EGP o začetku veljavnosti Dodatnega sporazuma, ki razširja uporabo Sporazuma o kmetijstvu na Lihtenštajn.
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 28. septembra 2007
      
         
            Za Skupni odbor EGP
         
         
            Predsednik
         
         Stefán Haukur JÓHANNESSON
         
      
   
   
      (1)  UL L 328, 13.12.2007, str. 10.
   
      (2)  UL L 328, 13.12.2007, str. 18.
   
      (3)  UL L 89, 29.3.2007, str. 40.
   
      (4)  UL L 114, 30.4.2002, str. 132.
   
      (5)  UL L 94, 10.4.2003, str. 43.
   
      (6)  UL L 300, 31.12.1972, str. 189.
   
      (7)  UL L 300, 31.12.1972, str. 281.
   
      (8)  UL L 133, 26.5.2005, str. 33.
   
      (9)  Navedena ni nobena ustavna zahteva.
   
      PRILOGA
      Prilogi I in II ter Protokol 47 k Sporazumu se spremenijo:
      
                  1.
               
               
                  Pod naslov Sektorske prilagoditve Priloge I se doda naslednje besedilo:
                  „Vendar se ta priloga ne uporablja za Lihtenštajn, dokler je uporaba Sporazuma med Evropsko skupnostjo in Švicarsko konfederacijo o trgovini s kmetijskimi proizvodi razširjena na Lihtenštajn.“
               
            
                  2.
               
               
                  Prvi odstavek uvodnega dela poglavja XII Priloge II se nadomesti z naslednjim:
                  „To poglavje se ne uporablja za Lihtenštajn, dokler je uporaba Sporazuma med Evropsko skupnostjo in Švicarsko konfederacijo o trgovini s kmetijskimi proizvodi razširjena na Lihtenštajn.“
               
            
                  3.
               
               
                  Pod uvodni del poglavja XXVII Priloge II se doda naslednje besedilo:
                  „To poglavje se ne uporablja za Lihtenštajn, dokler je uporaba Sporazuma med Evropsko skupnostjo in Švicarsko konfederacijo o trgovini s kmetijskimi proizvodi razširjena na Lihtenštajn.“
               
            
                  4.
               
               
                  Pod uvodni del Protokola 47 se doda naslednje besedilo:
                  „Vendar se ta protokol ne uporablja za Lihtenštajn, dokler je uporaba Sporazuma med Evropsko skupnostjo in Švicarsko konfederacijo o trgovini s kmetijskimi proizvodi razširjena na Lihtenštajn.“